**(nu produce efecte juridice)\***

**ROMÂNIA**

**JUDEŢUL MUREŞ INIŢIATOR**

**MUNICIPIUL TÂRGU MUREŞ PRIMAR,**

**DIRECŢIA ŞCOLI SOÓS ZOLTÁN**

**Nr. 5466 din 01.02.2022**

**REFERAT DE APROBARE**

**privind aprobarea prelungirii funcționării consorțiului școlar**

**„ACADEMICA” din Târgu Mureș**

Prin solicitarea adresată Municipiului Târgu Mureș, Liceul Teoretic Gheorghe Marinescu din Târgu Mureş, a solicitat avizarea prelungirii Consorțiului Școlar „ACADEMICA”, prin act adițional, înființat în baza contractului de parteneriat nr.63 din 13.02.2013, format din cele 3 unități de învățământ din Municipiul Târgu Mureș - Liceul teoretic Gheorghe Marinescu, Colegiul Național Unirea si Colegiul Național Al. Papiu Ilarian întrucât consiliile de administraţie ale acestora, au concluzionat că acest parteneriat a fost benefic tuturor, iar dispozițiile Legii nr.1/2011- Legea educației naționale, permit prelungirea acestor parteneriate cu acceptul autorității administrației publice locale, prin acte adiționale.

Scopul încheierii contractului de parteneriat are la bază utilizarea în comun a resurselor unităților de învățământ preuniversitar de stat, lărgirea oportunităților de învățare oferite elevilor, facilitatea accesului la servicii educaționale de calitate pentru elevi, îmbunătățirea serviciului de educație prin adaptarea la nevoile si opțiunile elevilor, dezvoltarea de programe curriculare si extracurriculare comune, recunoaşterea reciprocă a rezultatelor învăţării şi evaluării acestora; eficientizarea alocării de resurse de la bugetele locale şi utilizarea sustenabilă a bugetelor proprii, facilitarea accesului unităţilor de învăţământ din cadrul acestora la proiecte în parteneriat cu alte instituţii şi organizaţii publice ori private, din ţară sau din străinătate; efectuarea de stagii de pregătire practică atât pentru elevii din învăţământul liceal tehnologic şi postliceal, cât şi pentru cei înscrişi în alte programe curriculare sau extracurriculare; investigarea nevoilor de educaţie şi formare profesională dintr-un sector de activitate sau arie teritorială de interes comun şi planificarea coordonată a ofertei, pe termen mediu şi lung, pentru acoperirea optimă a nevoilor identificate; realizarea de acţiuni coordonate pentru acoperirea nevoilor de orientare şi consiliere a elevilor; colaborarea în teritoriu pentru asistenţă specializată, consiliere şi sprijin în favoarea familiilor elevilor cu risc de părăsire timpurie a şcolii; colaborarea pentru specializările/calificările care presupun competenţe combinate; promovarea colaborării interdisciplinare în vederea stimulării inovării şi formarea competenţelor pentru dezvoltare sustenabilă în societatea cunoaşterii; colaborarea pentru asigurarea calităţii prin benchmarking, schimb de bune practici în cadrul reţelei şi cu şcoli din Uniunea Europeană, în special privind implementarea asigurării calităţii, învăţarea centrată pe elev, elevii cu nevoi speciale, elaborarea de materiale de învăţare , diversificarea ofertei de servicii educaţionale, prin programe de stimulare a performanţei, de educaţie timpurie, de realizare a programului "Şcoală după şcoală", de formare a adulţilor, contractarea unor servicii pentru întreprinderi şi comunităţile locale (de exemplu, studii, cercetări, consultanţă etc.).

Raportat la solicitarea dresata, în conformitate cu dispozițiile art.8 din Ordinul MECS nr.5488/2011,  *unitățile de învățământ preuniversitar de stat care doresc să constituie un consorțiu școlar solicită avizul de oportunitate al inspectoratului școlar și*  ***acceptul de înființare al autorității administrației locale din raza teritorială unde funcționează fiecare unitate de învățământ***.

Iar în conformitate cu disp.26 din același act normativ se precizează că *părţile contractante au dreptul, pe durata îndeplinirii contractului, de a conveni modificarea clauzelor contractului* ***printr-un act adiţional la contractul de parteneriat, prin consens****, în cadrul consorţiului şcolar.*

Drept urmare si prelungirea termenului contractual solicitat de către cele trei părţi ale parteneriatului poate fi făcută prin act adițional.

Dispozițiile de mai sus se impun a fi coroborate cu cele ale art. 62 din Legea nr.1/2011- Legea educației naționale cu modificările si completările ulterioare care prevede că :

(1) În vederea asigurării calităţii educaţiei şi a optimizării gestionării resurselor, unităţile de învăţământ şi autorităţile administraţiei publice locale pot decide înfiinţarea consorţiilor şcolare.

(2) Consorţiile şcolare sunt parteneriate contractuale între unităţile de învăţământ, care asigură:

a) mobilitatea personalului între unităţile membre ale consorţiului;

b) utilizarea în comun a resurselor unităţilor de învăţământ din consorţiu;

c) lărgirea oportunităţilor de învăţare oferite elevilor şi recunoaşterea reciprocă a rezultatelor învăţării şi evaluării acestora.

În ceea ce privește ”acceptul autorității administrației publice locale” la care se face trimitere în cuprinsul Ordinului MEC nr.5488/2011, trebuie remarcat, că acesta poate fi dat de către Consiliul Local, în cadrul unei hotărâri, întrucât in conformitate cu dispozițiile art.129, alin.14 din OUG nr.57/2019 privind Codul Administrativ *consiliul local îndeplinește orice alte atribuții, în toate domeniile de interes local, cu excepția celor date în mod expres în competența altor autorități publice.*

Faţă de situaţia mai sus descrisă se impune supunerii dezbaterii Consiliului Local solicitarea de prelungire prin act adițional a perioadei de valabilitate a funcționării **consorțiului școlar „ACADEMICA” din Târgu Mureș** întrucât în conformitate cu disp.art.129 din OUG nr.57/2019 privind Codul Administrativ, Consiliul Local are iniţiativă şi hotărăşte, în condiţiile legii, în toate problemele de interes local.

Anexăm

* Cererea unității de învățământ
* Copia contractului de parteneriat
* Copia hotărârilor Consiliilor de Administrație a celor trei unități de învățământ
* Actul adițional nr.5 la contractul de parteneriat

Aviz favorabil al

compartimentului de resort,

Direcţia Şcoli,

Ing. Horaţiu Lobonţ

**PROIECT**

**R O M Â N I A** (nu produce efecte juridice)\*

**JUDEŢUL MUREŞ Primar,**

**CONSILIUL LOCAL MUNICIPAL TÂRGU MUREŞ Soós Zoltán**

**H O T Ă R Â R E A nr. .........**

**din ........................................2022**

**privind aprobarea prelungirii funcționării consorțiului școlar**

**„ACADEMICA” din Târgu Mureș**

***Consiliul local municipal Târgu Mureş, întrunit în şedinţă ordinară,***

Văzând Referatul de aprobare nr. 5.466 din 01.02.2022 iniţiat de Primarul Municipiului Târgu Mureş, prin Direcţia Şcoli, privind aprobarea prelungirii funcționării consorțiului școlar „**ACADEMICA**” din Târgu Mureș.

**Având în vedere**

* + - * Raportul de specialitate nr.\_\_\_\_\_\_\_\_\_\_ al Direcției Juridice, Contencios Administrativ si Administraţie Publică Locală,
* Raportat la prevederile art. 106 alin.1 din OUG nr.57/2019 privind Codul administrativ,
* Art.8 si art.26 din Ordinul MECS nr.5488/2011 privind aprobarea Regulamentului cadru pentru organizarea și funcționarea consorțiilor școlare,
* Art.62 din Legea educației naționale nr.1/2011,.cu modificările și completările ulterioare,
* Raportul Comisiilor de specialitate din cadrul Consiliului Local Municipal Târgu Mureş,

În temeiul prevederilor art.129, alin.(1), alin.(7) lit. „a”, „e”, alin.(14), art. 136, din OUG nr.57/2019 privind Codul administrativ, cu modificări și completări ulterioare,

**H o t ă r ă ş t e :**

**Art. 1.** Se aprobă prelungirea funcționării consorțiului școlar „**ACADEMICA**” din Târgu Mureș.

**Art**. **2.** Cu ducerea la îndeplinire a prezentei hotărâri se încredinţează Executivul Municipiului Târgu Mureş, prin Direcţia Şcoli

**Art. 3.** În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 4.** Prezenta hotărâre se comunică:

- Direcției Școli,

- Inspectoratului Școlar Județean Mureș,

- Liceului Teoretic Gheorghe Marinescu Târgu Mureș,

- Colegiului Național Unirea din Târgu Mureș,

- Colegiului Național Al. Papiu Ilarian Târgu Mureș.

**Viză de legalitate**

**Secretar General al Municipiului Târgu Mureş**

**Bâta Anca Voichița**